Publication: Magyar Közlöny
Issue: MK-2006-94 (Year: 2006, Number: 94)
Era: 2004-2010
Section: szóló jogszabályok. Az államháztartásról szóló 1992. évi XXXVIII. törvény (Áht.)
Paragraph Index: 1878

1. A GKM Schengen Alap Közreműködő Szervezet kialakításának alapelvei A GKM Schengen Alap Közreműködő Szervezet (továbbiakban KSZ) a Magyarország és az Európai Unió között létrejött Csatlakozási Szerződés 35. cikke által létrehozott Schengen Alap támogatási eszközrendszer kormányzati végrehajtó szerve a közlekedés területén. Feladatai: A Schengen Alapból finanszírozásra kerülő projektek előkészítésének, végrehajtásának és monitoringjának koordinálása, illetve lebonyolítása. Feladatait a mindenkori EU szabályozás és a hazai jogrendszer elemei rögzítik. Kapcsolatrendszere: - Koordinációs munkáját a GKM szakfőosztályaival és osztályaival szoros együttműködésben végzi. Az együttműködés alapja az SZMSZ, - szorosan együttműködik a Nemzeti Fejlesztési Ügynökség keretein belül működő Schengen Alap Felelős Hatósággal (FH) és Központi Pénzügyi és Szerződéskötő Egységgel (KPSZE), - a Felelős Hatóság felhatalmazása alapján kapcsolatot tart az Európai Unió támogatási rendszerének működtetésére létrehozott különféle külföldi és hazai szervezetekkel, kiemelten az Európai Bizottság illetékes főigazgatóságaival, - együttműködik az egyes projektekben érintett más tárcák hasonló szervezeteivel, - koordinálja a kedvezményezettek tevékenységét a projektek tervezése illetve lebonyolítása során - együttműködik a Magyar Államkincstárral a kifizetések teljesítése, illetve a feladatfinanszírozási dokumentumok benyújtása és jóváhagyása kapcsán. 2006/94. szám

Source: https://magyarkozlony.hu/hivatalos-lapok/bf323688ebda5dd31e67ac398bd4b1323a7bd28a/dokumentumok/7bd824bfa5f94d18b68a947d3497943c4c2cbf34/letoltes